വിദ്യാദീപം പദ്ധതി ആരംഭിച്ചു തിരുവനന്തപുരം: അഞ്ചുതെങ്ങ് പഞ്ചായത്ത് ആറാം വാര്ഡിലെ നിര്ധന കുടുംബങ്ങളിലെ വിദ്യാര്ഥികളെ സഹായിക്കുന്നതിനായി മുന് പഞ്ചായത്ത് അംഗം എസ്. പ്രവീണ് ചന്ദ്ര സുഹൃത്തുക്കളുടെ സഹായത്തോടെ വിദ്യാദീപം പദ്ധതി ആരംഭിച്ചു. പദ്ധതിയുടെ ഉദ്ഘാടനം വി. ശശി എംഎല്എ, എസ്എസ്എല്സി പരീക്ഷയില് ഫുള് എ പ്ലസ് വാങ്ങിയ വിദ്യാര്ഥിനിക്ക് സ്കോളര്ഷിപ് നല്കികൊണ്ട് നിര്വഹിച്ചു. പഞ്ചായത്ത് പ്രസിഡന്റ് വി. ലൈജു, വൈസ് പ്രസിഡന്റ് ലിജാ ബോസ്, കേരള സര്വകലാശാല സ്റ്റുഡന്റ്സ്കൗണ്സില് അംഗം വിജയ് വിമല് എന്നിവര് പങ്കെടുത്തു. അപേക്ഷ ക്ഷണിച്ചുതിരുവനന്തപുരം: ചാക്ക ഗവ ഐടിഐയില് വനിതകളുടെ സീറ്റിലേക്കുള്ള ഒഴിവിലേക്ക് അപേക്ഷകള് ക്ഷണിച്ചു. താത്പര്യമുള്ളവര് അഞ്ചിന് മുന്പായി സ്ഥാപനത്തില് നിന്ന് അപേക്ഷാ ഫോം വാങ്ങി അഡ്മിഷന് എടുക്കണം. ഫോണ്: 0471 2502612